連詩雅坐關愛座要挺肚
藝人連詩雅與導演彭秀慧昨日出席美容活動，連詩雅雖然懷孕7個月，但四肢仍然纖瘦，她稱體重及上圍同達人生高峰：「我初期食得太多，體重升得好快，依家就會揀高蛋白質嘅食物，因為我唔想肥太多，但又想BB健康，BB依家係中碼，所以都好感恩。」
她自爆不時被人質疑是否有孕：「我去銀行問職員係咪孕婦可以優先，佢露出疑惑嘅眼光，我即時挺起個肚畀佢睇，坐關愛座都唔好意思，我都會刻意凸個肚出嚟。」見她昨日腳踏兩吋半高的粗踭鞋，她稱老公已禁止她穿斗零踭：「我每次出門口，佢都會叫我小心，又話記得叫同事扶我。」